Brežice, avgust 2022

**POVABILO K ODDAJI PONUDBE**

**Predmet naročila: Izdelava modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE, 15/21 – ZDUOP, 112/21 – ZNUPZ, 121/21, 10/22, 74/22 in 100/22; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom;
2. Obrazec »Ponudba«;
3. Obrazec »Izjava o udeležbi v lastništvu ponudnika in o povezanih družbah«;
4. Osnutek pogodbe.

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do **11.8.2022**, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet javnega naročila je izdelava modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let. Podrobnejša specifikacija predmeta naročila je razvidna iz Obrazca »Ponudba«, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba **prispeti k naročniku do poteka roka za oddajo ponudb** **(tj. datuma in ure)**, v nasprotnem primeru bo ponudba zavrnjena kot nepravočasna.

Ponudba se šteje za pravočasno, če jo naročnik **prejme najkasneje do 16.8.2022 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega javnega naročila ter mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* Izpolnjen obrazec »Ponudba«.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«;
2. Obrazec »Izjava o udeležbi v lastništvu ponudnika in o povezanih družbah«;
3. Osnutek pogodbe.

Ponudba mora biti veljavna do vključno dne 31.10.2022.

Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora **osnutek pogodbe** **na mestih, kjer je to predvideno, izpolniti z manjkajočimi podatki**. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

Ponudnik:

|  |  |
| --- | --- |
| Polni naziv |  |
| Naslov |  |
| Davčna št. oziroma ID št. za DDV |  |
| Telefon |  |
| Elektronski naslov |  |

V postopku oddaje javnega naročila »Izdelava modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let« podajamo naslednjo ponudbo, veljavno do vključno dne 31.10.2022, skladno z razpisno dokumentacijo javnega naročila in veljavnimi predpisi.

Ponudbena cena za izvedbo razpisanih storitev znaša:

|  |  |  |  |  |  |
| --- | --- | --- | --- | --- | --- |
| Št. | Storitev | Enota mere | Količina | Cena na EM v EUR | Cena postavke v EUR |
| 1. | Izdelava modula ZIS za elektronsko prijavo nezgod in poškodb pri delu | kpl | 1 |  |  |
| 2. | Vzdrževanje modula ZIS za elektronsko prijavo nezgod in poškodb pri delu | mesec | 48 |  |  |

Skupna ponudbena cena za predmet ponudbe (seštevek zgornjih postavk) znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Izjavljamo, da:

* smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo storitve izvedli na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Izdelava modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let« podajamo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

 *Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# POGODBA O IZDELAVI MODULA ZDRAVSTVENEGA INFORMACIJSKEGA SISTEMA ZA ELEKTRONSKO PRIJAVO NEZGOD IN POŠKODB PRI DELU, SKUPAJ Z VZDRŽEVANJEM ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 121/21, 10/22, 74/22 in 100/22; v nadaljevanju tudi: ZJN-3) izvedel postopek oddaje evidenčnega javnega naročila »Izdelava modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let«;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve izdelave in implementacije modula zdravstvenega informacijskega sistema za elektronsko prijavo nezgod in poškodb pri delu, skupaj z vzdrževanjem za obdobje 4 let, skladno s Ponudbo izvajalca, ki je priloga in sestavni del te pogodbe. S prevzemom modula pridobi naročnik neizključno pravico do uporabe (licenco) modula za čas njegovega vzdrževanja s strani izvajalca.

Vzdrževanje modula iz prejšnjega člena pomeni zagotavljanje pogojev za njegovo nemoteno funkcioniranje in opravljanje rednega vzdrževanja. S sklenitvijo te pogodbe zagotavlja izvajalec naročniku, poleg izvedbenih vzdrževalnih del, pripravljenost in funkcioniranje ekipe informatikov, ki ažurno, odzivno in v pogodbenih rokih vzdržujejo modul za potrebe naročnika.

Storitve se izvajajo na lokaciji naročnika, na naslovu: Černelčeva cesta 8, 8250 Brežice, oziroma, če je smiselno in mogoče, preko oddaljene pomoči oziroma svetovanja.

Izvajalec mora vse pogodbene obveznosti izpolnjevati v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter da so mu jasni in razumljivi pogoji in okoliščine za pravilno izvedbo storitev.

Naročnik si pridržuje pravico, da glede na potrebe zmanjša obseg predmeta pogodbe.

* 1. **člen**

**(pogodbena vrednost)**

Pogodbena vrednost za izvedbo storitev iz 2. člena pogodbe znaša:

|  |  |  |  |  |  |
| --- | --- | --- | --- | --- | --- |
| Št. | Storitev | Enota mere | Količina | Cena na EM v EUR | Cena postavke v EUR |
| 1. | Izdelava modula ZIS za elektronsko prijavo nezgod in poškodb pri delu | kpl | 1 |  |  |
| 2. | Vzdrževanje modula ZIS za elektronsko prijavo nezgod in poškodb pri delu | mesec | 48 |  |  |

Skupna pogodbena cena za predmet pogodbe znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Skupna pogodbena cena v EUR z DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Cene na enoto mere se v času veljavnosti pogodbe ne smejo zvišati, lahko pa izvajalec nanje ponudi dodaten popust.

Pogodbena cena zajema vse popuste in stroške (stroške dela, materiala, potrebovane opreme, zavarovanj, pridobitve listin in dokumentacije, prevozne, organizacijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni. Potni stroški se obračunajo skladno z vsakokratnim cenikom izvajalca, vendar ne več od maksimalne vrednosti na enoto mere po uredbi, ki ureja davčno obravnavo povračil stroškov in drugih dohodkov iz delovnega razmerja.

* 1. **člen**

**(način obračunavanja in plačila)**

Opravljene storitve po tej pogodbi bo izvajalec obračunaval z izstavitvijo računov, ki jih bo naročniku dostavljal v elektronski obliki (e-račun).

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov, pri čemer izstavi izvajalec račun za storitve izdelave in implementacije modula v roku 8 dni po uspešnem prevzemu modula s strani naročnika, za storitve vzdrževanja modula pa do 8. dne v mesecu na podlagi pavšala oziroma za storitve, opravljene v preteklem mesecu.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvajanjem pogodbenih storitev pričel takoj po sklenitvi pogodbe ter storitve izdelave in implementacije modula za elektronsko prijavo nezgod in poškodb pri delu izvedel do dne 1.9.2022. Storitve vzdrževanja implementiranega modula bo izvajalec izvajal redno in kontinuirano, ažurno ter terminsko skladno s potrebami naročnika, za obdobje 4 let od prevzema modula.

Izvajalec se zavezuje reševati prijavljene napake oziroma okvare ter zahtevke za tehnično podporo v času in na način, kot je določeno v nadaljevanju tega člena.

Odzivni čas se računa kot čas od trenutka prijave napake do začetka intervencije (vzpostavitev telefonske ali modemske povezave ali obisk pri naročniku) in je odvisen od obsega (teže) napake:

* + kritična napaka je, kadar nezmožnost uporabe modula v celoti onemogoča relevantni segment poslovanja naročnika (na primer izpad dela ali celotnega modula). Odzivni čas je največ 4 ure po prijavi napake, v primeru objektivnih razlogov pa najkasneje do 9:00 ure naslednjega dne. Izvajalec se zavezuje, da bo kritično napako odpravil ali vsaj spremenil v manj kritično napako v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema. Izvajalec se obvezuje, da bo kritične napake reševal kontinuirano, dokler poslovni proces ne bo normalno stekel. Rok ponovne vzpostavitve podpori poslovnemu procesu v nobenem primeru ne sme biti daljši od dveh delovnih dni. Vzpostavitev podpore poslovnemu procesu pomeni odpravo napake ali začasno rešitev, ki napako spremeni v manj kritično, pri čemer mora izvajalec manj kritično napako nato obravnavati skladno z naslednjo alinejo tega odstavka.
	+ manj kritična napaka je, kadar uporabnik modul lahko uporablja, a je delovni proces moten. Odzivni čas je 24 ur od prijave napake. Izvajalec se zavezuje, da bo manj kritično napako odpravil ali vsaj spremenil v nekritično napako v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema. Izvajalec se obvezuje, da bo manj kritične napake reševal kontinuirano, dokler poslovni proces ne bo normalno stekel. Rok ponovnega nemotenega delovanja poslovnega procesa v nobenem primeru ne sme biti daljši od štirih delovnih dni. Nemoteno delovanje poslovnega procesa pomeni odpravo napake ali začasno rešitev, ki napako spremeni v nekritično, pri čemer mora izvajalec nekritično napako nato obravnavati skladno z naslednjo alinejo tega odstavka.
	+ nekritična napaka je, ko uporabnik modul lahko uporablja, vendar delovanje modula odstopa od njegovega ustreznega delovanja, pri čemer delovni proces še ni moten, lahko pa postane. Odzivni čas je 48 ur od prijave napake. Izvajalec se zavezuje, da bo nekritično napako odpravil v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema.

Izvajalec se zavezuje, da bo redno in kontinuirano spremljal prejete zahtevke ter z naročnikom uskladil prioritete realizacije.

Izvajalec bo na dogovorjen dokumentiran način odgovoril na vsako ustrezno naročnikovo prijavo o motnjah pri uporabi modula najkasneje v rokih, navedenih v tem členu. V primeru kritične napake lahko naročnik po telefonu obvesti izvajalca in skupaj določita način intervencije. Naročnik in izvajalec pri tem upoštevata delovni čas izvajalca, razen v primeru nujnih intervencij.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti. Ne glede na navedeno bo naročnik upošteval kot utemeljen razlog za morebitno zamudo okoliščine, ko bi bilo izvajalcu onemogočeno izvajanje storitev zaradi prepovedi oziroma omejitev, izhajajočih iz veljavnih predpisov ali posamičnih pravnih aktov pristojnih organov.

* 1. **člen**

**(prijava napak)**

Vsa vzdrževalna dela bosta pogodbeni stranki dokumentirali. Naročnik bo svoje zahteve predajal izvajalcu praviloma v pisni obliki preko spletnega portala \_\_\_\_\_\_\_\_\_\_\_\_\_\_\_\_\_\_\_\_\_\_\_, po elektronski pošti na naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ali po telefaxu na št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izjemoma tudi po telefonu. Izvajalec bo o vsakem vzdrževalnem posegu obvestil naročnika v pisni obliki. V primeru funkcionalnih sprememb modula bo izvajalec posredoval naročniku tudi navodila za uporabo spremenjene programske opreme.

Naročnik prijavi težavo, napako oziroma predlog za izboljšavo aplikacije izvajalcu praviloma preko spletnega portala ali po elektronski pošti, v primeru kritičnih napak oziroma v drugih utemeljenih primerih po presoji naročnika pa tudi po telefonu. Ob prijavi mora naročnik navesti naslednje podatke:

* naročnik in ime osebe, ki prijavlja napako,
* program in verzijo aplikacije,
* opis problema:
	+ resnost problema,
	+ kako se kaže problem,
	+ točen opis postopka, pri katerem pride do napake,
	+ katero napako je javil program,
	+ lokacija problema (glavna lokacija, pod-lokacija),
	+ prijava uporabnika (delovišče, šifra zdravnika in sestre, način dela, geslo),
	+ če je možno, ekranska slika napake,
* ocena kategorije napake (kritična napaka, manj kritična napaka, nekritična napaka).
	1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolnjevati vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka in pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ pooblaščenim predstavnikom naročnika omogočiti vpogled v izvajanje pogodbenih storitev in upoštevati njihova utemeljena navodila;
	+ sproti popravljati in dopolnjevati način izvedbe storitev, v kolikor naročnik ugotovi oziroma se izkaže, da je izvajalčev način izvajanja del pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
	+ zagotoviti, da bo modul, ki je predmet te pogodbe, skladen s Pravilnikom o prijavi nezgode in poškodbe pri delu (Uradni list RS, št. 78/2022) ter z vsemi drugimi relevantnimi predpisi in navodili Zavoda za zdravstveno zavarovanje Slovenije in drugih pristojnih organov, veljavnimi v času njegove implementacije;
	+ zagotoviti, da bo programska oprema delovala skladno z nastavitvami in algoritmi, tako da bo rezultat obdelav vnesenih podatkov pod pogoji nastavitev in algoritmov, po katerih se bodo podatki obdelovali, pravilen;
	+ na zahtevo naročnika posredovati informacije v smislu organizacijske strukture zbirk podatkov, ki bi jih naročnik potreboval za nadgrajevanje in povezovanje v celovitejše informacijske sisteme;
	+ ob prisotnosti v prostorih naročnika spoštovati vse ukrepe veljavnih predpisov in ukrepe naročnika za preprečevanje oziroma zamejitev širjenja nalezljivih bolezni.
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih storitev;
	+ zagotoviti ustrezno strojno in programsko opremo, potrebno za namestitev in implementacijo predmeta pogodbe;
	+ pooblaščenim osebam izvajalca omogočiti oddaljen in fizični dostop do naročnikovega sistema oziroma opreme, v kolikor je to potrebno za izpolnjevanje pogodbenih obveznosti izvajalca;
	+ inštalirati ter po potrebi dograjevati oziroma posodabljati ustrezno komunikacijsko strojno in programsko opremo za omogočanje oddaljenega dostopa izvajalca ter zagotoviti ustrezno izobraženost svojih kadrov za delo s to opremo;
	+ skrbeti za primerne pogoje pri morebitnem opravljanju storitev na njegovi lokaciji (na primer električni priključki, internetna povezava);
	+ v izjemnih, objektivno utemeljenih primerih omogočiti prekinitev delovanja mreže za potrebe intervencije;
	+ zagotoviti sodelovanje vsaj ene osebe naročnika (po možnosti računalničarja) pri instalaciji in konfiguraciji programske opreme, ki je predmet pogodbe;
	+ pri uporabi računalniške rešitve ravnati po navodilih izvajalca;
	+ izvajalcu plačevati izpolnitev njegovih obveznosti skladno s to pogodbo.

Naročnik ne sme brez pisnega soglasja odstopiti pravice do uporabe ali omogočiti uporabe računalniških rešitev iz te pogodbe tretji osebi ali za tretjo osebo. Pravica do uporabe se lahko prenese le na statusno-pravnega naslednika naročnika v primeru statusne spremembe naročnika (univerzalno pravno nasledstvo), za vse ostale statusno-pravne naslednike naročnika pa velja 50% popust pri nakupu licenčnine za predmet te pogodbe.

Naročnik tudi ne sme izvajati posegov v strukturo programske opreme izvajalca, povratnega inženiringa ali posredovanja dokumentacije (na primer navodil za uporabo programa) tretjim osebam brez izrecnega dovoljenja izvajalca.

* 1. **člen**

**(podizvajalci)**

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(pregled in prevzem)**

Po izdelavi modula zdravstvenega informacijskega sistema, ki je predmet te pogodbe, izvede izvajalec instalacijo oziroma implementacijo programske opreme na strežniku naročnika ter preda naročniku pisna uporabniška navodila za uporabo programske opreme. Izvajalec preda, naročnik pa prevzame predmet pogodbe s primopredajnim zapisnikom, ki ga podpišeta pooblaščena predstavnika obeh pogodbenih strank.

* 1. **člen**

**(garancija)**

Izvajalec nudi trajno garancijo za računalniško rešitev po tej pogodbi. Garancija se nanaša na napake v izvajanju programa, ki se manifestirajo kot nenadna prekinitev delovanja programa oziroma izpis sistemskega sporočila na ekran. Garancija začne veljati z dnem, ko se računalniška rešitev namesti na opremo naročnika.

Izvajalec nudi tudi garancijo za opravljeno delo vzdrževanja računalniške rešitve, ves čas veljavnosti te pogodbe. V času garancije je izvajalec dolžan brezplačno odpraviti napake, ki so posledica neustrezno opravljene aktivnosti vzdrževanja programske opreme.

Izvajalec mora reklamacijo za naročnika brezplačno rešiti v roku, ki ustreza resnosti napake skladno s to pogodbo (kritična napaka, manj kritična napaka, nekritična napaka). V kolikor izvajalec napake ne odpravi v takem roku, ima naročnik pravico naročiti odpravo napake pri drugem gospodarskem subjektu na stroške izvajalca. V vsakem primeru je izvajalec dolžan naročniku povrniti vso nastalo škodo.

Naročniku prenehajo pravice iz naslova garancije, če spremeni ali kakorkoli drugače poseže v programsko kodo modula.

* 1. **člen**

**(vzdrževanje)**

V mesečni pavšalni znesek vzdrževanja so vključene naslednje storitve izvajalca:

* zagotavljanje ekipe informatikov na vzdrževanju modula, ki je predmet te pogodbe (načrtovalci informacijskih sistemov, sistemski inženirji in programerji) za permanentno in kakovostno opravljanje v pogodbenih nalog,
* stalno pripravljenost ekipe za interveniranje na odpravi napak in motenj v delovanju modula z odzivnimi časi, kot jih določa ta pogodba,
* svetovanje skrbnikom, tako v vsebinskem, kot v tehničnem smislu, podpora uporabnikom v obsegu in na način, kot to določa naslednji odstavek tega člena,
* zagotavljanje spletnega portala (»help desk«) za sprejem vprašanj, težav, napak, predlogov, iniciacijo ter koordinacijo postopka njihovega reševanja,
* vodenje evidence sprejetih prijav, rešenih prijav in odprtih problemov, strokovni nadzor in pomoč za nemoten potek obdelav na daljavo v obsegu in na način, kot to določa naslednji odstavek tega člena,
* svetovanje pri uporabi modula v obsegu in na način, kot to določa naslednji odstavek tega člena,
* dokumentiranje storitev oddaljene pomoči uporabnikom,
* spremljanje vsebinskih novosti, povezanih z vsebino predmeta pogodbe, udeležba na sestankih in posvetih, ki jih organizirajo pristojni organi,
* spremljanje občasnikov in okrožnic ter drugih gradiv,
* odpravljanje napak in pomanjkljivosti v programski kodi in nastavitvah, za katere je odgovoren izvajalec in za katere se uveljavlja garancija,
* distribucija novih verzij predmeta pogodbe,
* spreminjanje izvorne kode modula zaradi sprememb veljavnih predpisov v obsegu, določenem v zadnjem odstavku tega člena,
* manjše spremembe programske opreme za potrebe naročnika, v smislu večje funkcionalnosti za naročnika,
* spreminjanje izvorne kode po načrtih izvajalca za večjo funkcionalnost in učinkovitost predmeta pogodbe, ki se manifestira v novih standardnih verzijah modula,
* izboljšave in optimiziranje v algoritmih modula in na uporabniškem vmesniku, uvajanje novih verzij orodij za programiranje, prilagajanje modula tehnološkemu razvoju računalniške opreme in operacijskega sistema Windows, prilagajanje razvoju knjižnic sistema,
* svetovanje za uporabo modula ter pomoč za nemoten in pravočasen potek ključnih obdobnih obdelav, praviloma preko spletnega portala izvajalca,
* telefonska pomoč za nemoten potek obdelav in telefonsko svetovanje pri uporabi modula v obsegu in na način, kot to določa naslednji odstavek tega člena.

Pogodbeni stranki glede obsega storitev v okviru mesečnega pavšala podrobneje določata:

* naročnik je dolžan pravočasno obvestiti izvajalca o zahtevanih spremembah v modulu, potrebnih zaradi sprememb veljavnih predpisov oziroma navodil pristojnih organov oziroma inštitucij, tako, da lahko izvajalec pravočasno izvede potrebovane spremembe,
* izvajalec se obvezuje, da bo uskladil delovanje programske opreme s spremembami veljavnih predpisov v najkrajšem možnem roku, ob zadostni vnaprejšnji najavi (praviloma vsaj 45 dni pred pričetkom veljavnosti) že pred časom, ko sprememba predpisa stopi v veljavo,
* manjše spremembe v programu (popravki izpisov: zamiki in premiki izpisanega besedila, manjši dodatni podatki, popravki statistike: preoblikovanje statističnega izpisa, manjši dodatni pogoji izpisa, manjše dopolnitve obstoječih funkcionalnosti, poenostavitve obdelav, vgrajevanje dodatnih kontrol) bo naročnik naročal izvajalcu v pisni obliki. Stranki se dogovorita, da morajo biti takšna naročila koordinirana s strani naročnikovega skrbnika sistema oziroma skrbnika te pogodbe in jih ne more naročati vsak uporabnik posamično,
* vse spremembe modula, vključno z novimi verzijami, bo izvajalec predal naročniku v prevzem preko aplikacije NVO ali s pomočjo odlaganja na ftp strežnik, od koder skrbnik sistema sam nalaga nove verzije na strežnik naročnika; ali v obliki pripetih dokumentov z elektronski pošto na naslov, ki ga določi naročnik; ali preko file transfer postopka po internetni povezavi na strežnik naročnika,
* izvajalec zagotavlja naročniku telefonsko svetovanje za uporabo modula, pri čemer se naročnik trudi zagotoviti, da uporabniki kontaktirajo izvajalca na ta način le v nujnih primerih. Izvajalca bo praviloma kontaktiral le skrbnik te pogodbe. V kolikor intervencije iz objektivnih razlogov (v smislu nezadostnih oziroma nejasnih informacij, podanih s strani naročnika) ni mogoče izvesti po telefonu, izvajalec naročnika napoti na pisno komunikacijo,
* izvajalec zagotavlja naročniku telefonsko pomoč za nemoten in pravočasen potek ključnih obdobnih obdelav, pri čemer se naročnik obveže, da bo interno koordiniral število in vzrok telefonskih klicev. Izvajalca bo praviloma kontaktiral le skrbnik te pogodbe. V kolikor intervencije iz objektivnih razlogov (v smislu nezadostnih oziroma nejasnih informacij, podanih s strani naročnika) ni mogoče izvesti po telefonu, lahko izvajalec naročnika napoti na pisno komunikacijo.

V primeru zakonskih ali drugih sprememb, ki bi tako vplivale na vsebino predmeta pogodbe, da bi ga bilo mogoče prilagoditi in ponovno vzpostaviti s polnim angažmajem enega programerja v več, kot 15 delovnih dneh, se stranki po predhodnem obvestilu izvajalca vsakokrat dogovorita, da se takšne spremembe dodatno obračunajo in ne sodijo v to pogodbo. Vsebino sprememb oziroma novih modulov, ceno, roke izvedbe, pavšal mesečnega vzdrževanja in ostale pogoje tovrstnega razvoja določita stranki z aneksom k tej pogodbi.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Dražen LEVOJEVIĆ, direktor.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, če:

* izvajalec katere koli svoje obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenih storitvah,
* izvajalec drugače huje krši določila te pogodbe.

Izvajalec lahko odstopi od te pogodbe z odpovednim rokom 8 dni v primeru, da naročnik zamuja s plačilom treh zapadlih nespornih računov za opravljene storitve po tej pogodbi.

Pogodba lahko, v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 3 promile (3 ‰) celotne pogodbene vrednosti (brez DDV), za vsak dan zamude, vendar ne več, kot 10% celotne pogodbene vrednosti (brez DDV).

Če izvajalec posamezne svoje obveznosti po tej pogodbi ne izpolni (pri čemer ne gre za izpolnitev z zamudo) ali jo izpolni z napako, ki je na poziv naročnika ne odpravi v celoti v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema. Izvajalec se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do izvajalca po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

* 1. **člen**

**(varstvo poslovne skrivnosti)**

Pogodbeni stranki sta sporazumni, da vsi podatki, do katerih bi prišli z izvrševanjem oziroma v zvezi z izvrševanjem te pogodbe, ter niso javni skladno z veljavnimi predpisi, predstavljajo poslovno skrivnost. Stranki se zavezujeta, da bosta vse take podatke skrbno varovali in jih uporabljali izključno za namen izpolnjevanja te pogodbe.

Pogodbeni stranki se zavezujeta, da ne bosta brez izrecne pisne privolitve razkrivali poslovnih skrivnosti oziroma zaupnih informacij nasprotne stranke, s katerimi se seznanita pri oziroma v zvezi z izpolnjevanjem te pogodbe, nepooblaščenim osebam, ki niso vključene v izpolnjevanje te pogodbe, ter takih informacij ne bosta sami uporabljali za kakršne koli druge namene, kot za izpolnitev te pogodbe.

Pogodbeni stranki sta dolžni zagotoviti varstvo poslovne skrivnosti s strani vseh svojih delavcev, ki se seznanijo s podatki druge stranke. Obveznost varovati poslovno skrivnost zavezuje stranki tudi po prenehanju veljavnosti te pogodbe.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba stopi v veljavo z dnem podpisa obeh pogodbenih strank in je sklenjena za obdobje do prevzema modula, ki je predmet te pogodbe, plus 48 mesecev.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_